瀛海威

瀛海威係中國大陸冇咗嘅網絡營運商，亦係中國大陸第一個互聯網接入服務商，1995年9月30號營運，2004年10月19號執笠。

史
張樹新喺1994年，通過朋友發嘅第一封電郵先開始知有互聯網嘅事，嗰時互聯網係個好新潮嘅行業，最後佢決定投入互聯網搞一番事業。1995年開辦咗北京瀛海威科技責任有限公司，同年9月30號開始營運，經營模式同美國在線差唔多，有電子報、BBS同傾偈室等內容；但嗰時之前，中國大陸完全未接觸過呢啲嘢，加上嗰時中國大陸完全通過電話線嚟上網，自然唔少得要交電話費。網站開始營運無耐，有好多人用佢嚟上網做其它嘢。

雖然1996年期間通過擴股同開通主要節點，使網站規模發展到全中國大陸，1997年1月同微軟搞咗合作關係。但1997年6月，由於郵電部成立咗169全國多媒體通訊網同埋大幅度調整過入網價格，令瀛海威行向衰落。張樹新喺1999年，雖然打算同中興傾收購問題，但凈得個銡。

2004年10月19號，網站俾信息產業部同北京當地嘅工商部門釘咗牌。

同攷
攷

連出去 
互联网先烈传－瀛海威 網易

類:執咗笠嘅網站